钦定古今图书集成/理学汇编/文学典/第070卷 > 王鸿
## 钦定古今图书集成/理学汇编/文学典/第070卷 > 王鸿

按《江西通志》：“鸿字翼道，雩都人。工隶篆，善八分书。皇
祐中，以乡举游太学，再荐省试第一，因作失韵被黜。
丞相王旦叹息而抚慰之。鸿归，择邑治之南四十里，
泉石清胜，筑室隐焉。其山曰峿山，岩曰需岩，从学者
百馀，尝用野菜四十九，盐一作羹饷客，自号曰‘大衍
羹，谓是羹胜于五侯鲭也。周茂叔倅郡时，以诗通问’”，
郡守刘彝以书币聘掌郡校，不就，肥遁四十馀年。尝
注《太元经》，今不存。